Songlap

Songlap merupakan sebuah filem aksi drama Malaysia 2011 yang ditayangkan di pawagam pada 15 Disember 2011. Filem arahan Effendee dan Fariza Azlina ini menampilkan dua pelakon yang pernah memenangi Pelakon Pembantu Lelaki Terbaik, Shaheizy Sam (FFM 23), Syafie Naswip (FFM 22), dan muka baru, Sara Ali sebagai pelakon utama filem ini. Filem ini meraih pencalonan terbanyak dalam sejarah Festival Filem Malaysia(FFM) dengan menerima 15 nominasi daripada 23 kategori yang dipertandingkan di dalam Festival Filem Malaysia ke-25

Sinopsis
Berlatarkan bandar metropolitan Kuala Lumpur, Songlap mengikuti kisah dua adik-beradik – Am (Shaheizy Sam) dan Ad (Syafie Naswip) yang melibatkan diri dalam sindiket penjualan bayi yang diuruskan oleh seorang wanita bergelar Mama. Kehidupan dua adik-beradik ini jauh berbeza; Am mengambil kesempatan dengan menggunakan perniagaan Mama sebagai jalan pintas mendapatkan wang untuk kegiatan judinya, sementara Ad mengimpikan kehidupan yang lebih baik dengan menyertai pertandingan tarian B-Boy.

Ad mula menyedari impiannya mungkin tidak tercapai setelah kehilangan kawan karibnya Razak kepada kancah dadah dan melihat dengan matanya sendiri nasib gadis-gadis muda yang dijual kepada sindiket pemerdagangan manusia. Apabila adik Razak, Hawa (Sara Ali), yang sedang hamil terjebak dengan sindiket ini, Ad tidak boleh menutup mata kepada situasi ini lagi dan terpaksa berlumba dengan masa untuk menyelamatkan Hawa tanpa menyedari bapa Hawa, Pak Din juga sedang mencari anaknya yang telah hilang. Akan tetapi, niat baik Ad untuk menolong Hawa telah menggoyahkan hubungannya dengan Am, dan pergelutan mereka akhirnya mencecah tebing maut. Berdepan dengan godaan dan pengkhianatan, dan dihambat samseng ganas di jalanraya, siapakah yang akan menang dalam pertaruhan nyawa antara dua saudara ini?

Pelakon
 Shaheizy Sam sebagai Am 
 Syafie Naswip sebagai Ad 
 Sara Ali sebagai Hawa
 Omar Abdullah sebagai Bapa Hawa
 Raja Noor Baizura sebagai Mak Minah
 Hasnul Rahmat sebagai Abang Mat
 Normah Damanhuri sebagai Rita
 Fauzi Nawawi sebagai Chipun
 Lisdawati sebagai Isteri pembeli anak
 Eizlan Yusof sebagai Suami pembeli anak
 Nasir Jani sebagai Pemandu Teksi
 Rashidi Ishak sebagai Man Remos
 Izzue Islam sebagai Razak
 Ken Ridzuan sebagai Hamzah
 Kenji Sawahi sebagai Dr. Lee
 Eliza Wong sebagai Mama

Keluaran

Kutipan
Kutipan bagi filem ini mencecah RM 2.13 juta.

Ulasan
Filem ini dilihat menunjukan gambaran yang sebenar tentang sindiket penjualan bayi dan lain-lain. Kehidupan yang serba kelam ditambah dengan teknik visual memberikan gambaran penonton akan kepincangan yang berlaku dalam masyarakat tanpa disedari oleh semua. Dari segi lakonan, Shaheizy Sam berjaya membuktikan dirinya pelakon yang penuh warna. Sebagai Am, beliau berjaya menunjukan lakonan seorang yang bergantung hidup dengan menjual bayi dan berjudi dengan baik. Pemenang Pelakon Pembantu Lelaki Terbaik FFM 22, Syafie Naswip, dilihat belum hilang taringnya. Lakonannya sebagai Ad, adik yang ingin membantu abangnya dari jenayah penjualan bayi, memberi kesan kepada penonton sehingga tercalon sebagai Pelakon Pembantu Lelaki Terbaik dalam FFM ke-25. Begitu juga, Sara Ali yang tercalon  sebagai Pelakon Wanita Terbaik FFM ke-25, walaupun dialognya kurang dipertuturkan dalam filem, riak wajahnya sudah cukup menunjukan kesengsaraan yang dialami sebagai mangsa rogol bapa sendiri. Keseluruhan, cerita ini berjaya menyampaikan mesej yang tertanam dalam filem inihttp://www.tupai.com.my/2011/12/ulasan-songlap.html.

Anugerah dan pencalonan
 Majlis Anugerah Kategori Penerima Hasil Anugerah dan Festival Filem Antarabangsa ASEAN 2013http://www.budiey.com/senarai-penuh-pencalonan-aiffa-2013/  Filem Terbaik (Aksi) Lina TanAhmad Puad OnahLee Mee Fung  Pengarah Terbaik Effende Mazlan / Fariza Azlina Ishak   Pelakon Lelaki Terbaik Shaheizy Sam   Pelakon Pembantu Wanita Terbaik Normah Damanhuri    Lakon Layar Terbaik Fariza Azlina Ishak    Suntingan Terbaik Wong Hui Lynn    Fotografi Filem Terbaik Haris Hue Abdullah  Festival Filem Malaysia ke-25 http://www.ohbulan.com/ffm-25-grand-brilliance-dominasi-anugerah-perdana-dengan-filem-songlap/http://mstar.com.my/hiburan/cerita.asp?file=/2013/2/19/mstar_hiburan/20130219162445&sec=mstar_hiburan Filem Terbaik Lina TanAhmad Puad OnahLee Mee Fung  Pengarah Terbaik Effende Mazlan / Fariza Azlina Ishak   Pelakon Lelaki Terbaik Shaheizy Sam   Pelakon Wanita Terbaik Sara Ali    Pelakon Pembantu Lelaki Terbaik Syafie Naswip  Omar Abdullah  Pelakon Pembantu Wanita Terbaik Normah Damanhuri    Sinematografi Terbaik Haris Hue Abdullah    Lakon Layar Terbaik Fariza Azlina Ishak    Cerita Asal Terbaik Fariza Azlina Ishak    Suntingan Terbaik Wong Hui Lynn    Skor Muzik Asal Terbaik Khairil Ridzuan Annuar (Loque)    Penataan Seni Terbaik Angie Choo   Penataan Bunyi Terbaik Zolkefli Mat Tahir  Pereka Kostum / Busana Mohd Sharelzahadi Koh   Anugerah Skrin 2012  Filem Terbaik Primeworks Studios Sdn Bhd  Pengarah Terbaik Fariza Azlina / Effendee Mazlan  Pelakon Lelaki Terbaik Shaheizy Sam  Pelakon Pembantu Lelaki Terbaik Shafie Naswip  Lakon Layar Terbaik Fariza Azlina Ishak  Anugerah Kritik Perfileman Kuala Lumpur 2012  http://perangfilem1.blogspot.com/2012/10/keputusan-anugerah-majlis-pengkritik.html Filem Terbaik Lina TanAhmad Puad OnahLee Mee Fung  Pengarah Terbaik Effendee MazlanFariza Azlina Isahak Pelakon Lelaki Terbaik Syafie Naswip Shaheizy Sam  Pelakon Pembantu Lelaki Terbaik Omar Abdullah  Hasnul Rahmat  Fauzi Nawawi  Pelakon Pembantu Wanita Terbaik Normah Damanhuri  Sinematografi Terbaik Haris Hue Abdullah  Lakon Layar Terbaik Fariza Azlina Isahak  Anugerah Blockbuster 2012http://www.astrogempak.com.my/anugerahblokbuster/LamanUtama.aspx  Anugerah Filem Aksi Terhebat Lina TanAhmad Puad OnahLee Mee Fung  Anugerah Watak Penyangak Terhebat Hasnul Rahmat 

Lihat juga
 Filem Malaysia tahun 2011

Rujukan

Pautan luar


Kategori:Filem Malaysia tahun 2011
Kategori:Filem bahasa Melayu
Kategori:Filem arahan Effendee Mazlan
Kategori:Filem arahan Fariza Azlina
Kategori:Filem aksi Malaysia
Kategori:Filem drama Malaysia